सुंदरनगर: कनैड में कारोबारी की हत्या के मामले को पुलिस ने 2 दिन में ही सुलझा लिया है। कारोबारी श्याम लाल की हत्या पैसे के लेन-देन के कारण हुई है। आरोपी को सुंदरनगर पुलिस ने कोर्ट में पेश किया जहां से कोर्ट से उसे 3 दिन के पुलिस रिमांड पर भेजा है। आरोपी को शनिवार को कोर्ट में फिर पेश किया जाएगा। पुलिस का कहना है कि आरोपी नाबालिग है या बालिग उसकी आयु को लेकर उसके पैतृक गांव से भी रिकार्ड लिया जा रहा है। पुलिस के अनुसार आरोपी ने कबूल किया है कि उसने लोहे की कड़ाही से श्याम लाल पर हमला किया था। सुंदरनगर थाना प्रभारी गुरबचन सिंह ने कहा कि घटना के बाद एस.पी. गुरदेव शर्मा ने टैक्नीकल सैल को सक्रिय किया और करीब एक ही दिन में आरोपी को दबोच लिया गया।